《闻里中蚕饥不肯食山桑成长句》
宋代·钱时

往年蚕老古乏食，采遍山桑无处觅。
救饥恨不到口头，略无拣择和枝吃。
今年叶亦未为荒，稍罗粉米寻山桑。
掉头不肯吃，大似向来藜藿肠。
山中连遭岁事恶，饿羸颠倒填沟壑。
草根拔尽不能充，往往珍羞视藜藿。
屈指于今能几时，日前仅饱非有余。
问着只要青稈米，薄贱粟麦如沙泥。
马鸣不应也时样，学尔愚氓恶情状。
天公嗔尔警尔深，饱时忘却饥时心。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。